จากหัวเรื่อง เป็นอะไรที่....ไม่น่าจะเกี่ยวกะรสชาติอาหารได้ แต่เพราะความหล่อล่ำลากไส้ สาวๆจึงมักจะแวะมาดูไอติมพ่อค้า... เอ๊ย!...มาอุดหนุนไอติมพ่อค้า...กันอย่างต่อเนื่อง ???? (แม้แต่...จะถ่ายรูปร้านมังเฉยๆ...ก็ดันถ่ายติดสาวๆ เขัาเฟรมมา เหอๆๆ) 

ร้านลูกมังกร ตั้งอยู่ตลาดโต้รุ่ง หน้าศาลฯ แถวๆโซนด้านหลัง ลักษณะเป็นร้านแบบ Soft Truck (เปิดกะบะขายของ) ขาย Soft serve ice cream และ Hard serve ice cream ด้วยคอนเซ็ปง่ายๆ คือ ทำไอติม Homemade สไตล์คนรุ่นใหม่ 

เวลาทำการ : เปิดตั้งแต่ประมาณ 17.00-22.30 น. หยุดทุกวันพฤหัส (รึเปล่า?...ไม่แน่ใจนัก)

สินค้า : ไอติม ที่มีให้เลือกหลายรส เช่น รสนมฮอกไกโด ช็อกโกแลต ชาเขียว มิ้นช็อกชิพ ชาไทย ไมโล ไวท์มอลท์ รัมลูกเกด วลิลา นมเย็น ทุเรียน ชาโค ...ฯลฯ... เยอะ สลับสับเปลี่ยนไปเรื่อย...

#สิ่งที่ชิม# (กินแต่รสช็อกโกแลต)

@แบบ Soft serve ice cream แพ็คเกจดูดี ดูร่วมสมัย มีช้อนตักให้ด้วย รสชาติ เนื้อไอติมเนียนดี ความเข้มข้นพอใช้ได้ หวานก็กำลังดีแล้ว แต่ละลายเร็วไปนิด ใส่แบบกรวยวาฟเฟิลและแบบถ้วยกระดาษ ขายอันละ 39 บาท ถ้าใส่แบบกรวยธรรมดาขนาดเล็กอันละ 29 บาท 

พวกรสชาติตระกูล Soft มีแค่ 2 หัวจ่าย แต่จะสลับสับเปลี่ยน 1 รสทุกวัน โดยมีรสยืนพื้นทุกวันเป็น นมฮอกไกโด นะครับ 

เสาร์-ทิตย์-จัน  ????นมฮอกไกโด ????ช็อกโกแลต
อังคาร  ????นมฮอกไกโด ????ชาไทย
พุธ  ????นมฮอกไกโด ????มิ้น
พฤหัส  หยุด
ศุกร์   ????นมฮอกไกโด ????ชาเขียว

@แบบ Hard serve ice cream (จำราคาไม่ได้อ่ะ) ซึ่งแบบนี้มีหลายรสในตู้แช่ แพ็คเกจดูดี เปิดฝาออกด้านในมีช้อนตัก รสชาติ ก็เหมือนๆกับ Soft เพียงแต่เนื้อแข็งตัวมากกว่า ซึ่งก็ตามคุณลักษณะของ Hard ที่เน้นการเก็บรักษาไว้ได้นาน

สรุป ก็เป็นร้านไอติมโฮมเมดเล็กๆ ที่คนขายตั้งใจทำ นำเสนอสินค้าในรูปแบบของคนรุ่นใหม่ รสชาติอร่อยใช้ได้ ราคาก็พอสมควร และทุกๆ 1 ถ้วย กำไรจะถูกนำไปหักบริจาค 1 บาท เพื่อคืนกำไรสู่สังคม (โอวววว...ใจบุญแท้)

ปล. เขารับตัวแทนแฟรนไชน์ โดยไม่เสียตังค์ค่าตู้แช่ด้วยนะ